S-1169/2010

Mál þetta sem dómtekið var þann 9. þ.m. er höfðað með ákæru lögreglustjórans á Suðurnesjum útgefinni 23. desember á hendur P-kk-þgf I-kk-þgf P-kk-þgf, kt. 000000-0000, Norðurvöllum 56, 230 Reykjanesbæ,

I. (008-2009-12777)

Fyrir líkamsárás, með því að hafa fimmtudaginn, 19. nóvember, 2009, á skemmtistaðnum Manhattan, Hafnargötu 30, Reykjanesbæ, slegið K-kk-þf H-kk-þf, kt. 000000-0000, að minnsta kosti 5 sinnum með krepptum hnefa í andlitið með þeim afleiðingum að hann hlaut tannbrot í vinstri miðframtönn og vinstri augntönn í neðri góm.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

II. (008-2010-2582)

Fyrir líkamsárás, með því að hafa laugardaginn 20. mars 2010, á Vatnsnesvegi 15, Reykjanesbæ, slegið A-kk-þf Y-kk-þf S-kk-þf, kt. 000000-0000, með hamri í hægra hné hans og kastað opinni bjórdós sem var hálffull í höfuð A-kk-ef Y-kk-ef með þeim afleiðingum að hann hlaut vægan heilahristing og eymsli á hægra hné.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

III. (008-2010-2673)

Fyrir þjófnað, með því að hafa þriðjudaginn 23. mars 2010, brotist inn í Heiðarskóla, Heiðarhvammi, Reykjanesbæ með því að spenna upp glugga á norðurhlið skólans, farið inn í skólastofu nr. 13 og stolið þar skjávarpa, að áætluðu verðmæti kr. 155.000.

Telst háttsemi þessi varða við 244. gr. almennra hegningarlaga nr. 19/1940.

IV. (008-2010-4120)

Fyrir húsbrot föstudaginn þann 07. maí 2010, með því að hafa í heimildarleysi ruðst inn í lyfjaverslunina Lyf og Heilsu, á Suðurgötu 2, Reykjanesbæ, með því að klifra upp á svalir á 2. hæð verslunarinnar og brjóta glugga á svalahurð og þannig komist inn í verslunina en farið út úr versluninni sömu leið skömmu síðar.

Telst þetta varða við 231. gr. almennra hegningarlaga, nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákæruvaldsins er dregið til baka sú ásökun að ákærði hafi slegið með hamri í hægra hné brotaþola.

Ákærði hefur krafist vægustu refsingar sem lög leyfa.

Ákærði hefur í þinghaldinu í dag játað þær sakir sem hann er bornar í ákæru þ.e. eftir að sækjandi dró til baka þá ásökun að ákærði hafi slegið með hamri í hægra hné brotaþola eins og hann var sakaður um í II. lið ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar eru réttilega heimfærð til refsiákvæða. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga.

Fram kom í máli verjanda að unnusta ákærða sé barnshafandi og að hann hafi hætt neyslufíkniefna og sé í sambúð.

Af hálfu ákæruvaldsins eru ekki bornar brigður á fullyrðingar ákærða varðandi sambúð með barnsmóður sinni.

Ákærði er fæddur 1985 og á að baki langan sakaferil. Eftir að ákærði náði 18 ára aldri hefur hann sætt eftirtöldum refsingum. Dóm þann 8. mars 2004 fyrir nytjastuld og fleiri brot og hlaut þá tveggja mánaða fangelsi skilorðsbundið í 2 ár, 130.000 króna sekt. Í dóminum var skilorðsdómur dæmdur upp. Þann 1. apríl 2004 hlaut ákærði dóm fyrir þjófnað, nytjastuld og umferðarlagabrot. Var ákærða dæmdur hegningarauki við dóm frá 8. mars 2004 og jafnframt var skilorðsdómur dæmdur upp. Hann hlaut þriggja mánaða fangelsi skilorðsbundið í 2 ár og 130.000 króna sekt og ökuréttarsviptingu í 6 mánuði frá 8. mars 2005 að telja. Með dómi 6. september sama ár var ákærði dæmdur til greiðslu sektar fyrir umferðarlagabrot og jafnframt sviptur ökurétti. Með dómi 8. sama mánaðar var ákærði dæmdur til greiðslu sektar fyrir umferðarlagabrot og sviptur ökurétti. Ákærði var 21. febrúar 2005 dæmdur í 100 daga fangelsi, skilorðsbundið í tvö ár fyrir tilraun til þjófnaðar en þann 11. október sama ár gekkst ákærði undir lögreglustjórasátt til greiðslu sektar fyrir fíkniefnalagabrot. Þann 24. ágúst 2006 gekkst ákærði undir lögreglustjórasátt til greiðslu sektar fyrir fíkniefnalagabrot og þá var ákærði þann 12. júlí 2007 dæmdur í sex mánaða fangelsi, þar af voru fjórir mánuðir skilorðsbundnir í 3 ár, fyrir þjófnað og fleiri auðgunarbrot. Lauk afplánun vegna þessa dóms 23. maí 2008. Loks var ákærði dæmdur í 30 daga fangelsi þann 5. nóvember 2008 fyrir umferðarlagabrot og var hann jafnframt sviptur ökurétti ævilangt. Þann 11. febrúar 2010 var ákærði dæmdur í 5 mánaða fangelsi, skilorðsbundið í 3 ár og loks gekkst hann undir sekt þann 21. apríl 2010 fyrir fíkniefnabrot.

Með brotum sínum samkvæmt IV. lið ákæru nú hefur ákærði rofið skilorð dómsins frá 11. febrúar 2010 sem var birtur 21. apríl 2010 og verður refsing hans því ákveðin í einu lagi hvað varðar það brot samkvæmt 60. gr. almennra hegningarlaga, sbr. og 77. gr. laganna en brot hans. Refsing ákærða samkvæmt I. II. og III. lið ákæru verður tiltekin sbr. 78. gr. laganna sem hegningarauki við skilorðsdóminn frá 11. febrúar 2010.

Við ákvörðun refsingar verður jafnframt tekið tillit til skýlausrar játningar ákærða og þess, að aðstæður hans eru að sumu leyti breyttar auk þess sem hann hefur ekki áður hlotið dóm fyrir ofbeldisbrot. Að framanrituðu virtu þykir refsing ákærða hæfilega ákveðin fangelsi í 8 mánuði. Ekki þykir fært skilorðsbinda refsinguna að neinu leyti vegna þess að ákærði hefur þegar þrívegis rofið skilorð.

Samkvæmt 218. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar eins og segir í dómsorði.

Ó-kk-nf Á-kk-nf H-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, P-kk-nf I-kk-nf P-kk-nf, sæti fangelsi í 8.mánuði.

Ákærði greiði sem sakarkostnað málsvarnarlaun skipaðs verjanda síns U-kk-ef S-kk-ef B-kk-ef 62.750 krónur.

S-kk-nf S-kk-nf